CELEX: 52005PC0472
Language: lt
Date: 2005-10-06
Title: Pasiūlymas Tarybos reglamentas nustatantis priemones upinių ungurių ištekliams atkurti

Svarbus teisinis pranešimas

|

52005PC0472

Pasiūlymas Tarybos reglamentas nustatantis priemones upinių ungurių ištekliams atkurti  /* KOM/2005/0472 galutinis - CNS 2005/0201 */  

	[pic] | EUROPOS BENDRIJŲ KOMISIJA |Briuselis, 2005.10.6KOM(2005) 472 galutinis2005/0201 (CNS)PasiūlymasTARYBOS REGLAMENTASnustatantis priemones upinių ungurių ištekliams atkurti(pateikta Komisijos)AIŠKINAMASIS MEMORANDUMAS1. PASIūLYMO APLINKYBėS1.1 TikslaiŠiuo pasiūlymu siekiama atkurti užaugusių upinių ungurių ankstesnių metų išteklių lygius ir pagausinti stiklinių unguriukų išteklius.1.2 Ankstesnių metų duomenysUpinis ungurys yra išplitęs visos Europos upių žiočių vandenyse ir vidaus vandenyse. Užaugę unguriai neršia vakarinėje Centrinio Atlanto dalyje, o ungurių lervos sugrįžta į Europos upių žiotis. Upinių ungurių išteklių valdymas – tai Bendrijos lygmens klausimas, nes ši žuvis sudaro vieną išteklių, kuris yra išplitęs visame Europos žemyne.Mokslinės rekomendacijos patvirtina, kad upinių ungurių ištekliai yra gerokai išeikvoti.1.3 Galiojančios nuostatosNe viena valstybė narė yra priėmusi įvairių priemonių, skirtų upinių ungurių ištekliams valdyti, pvz., nustačiusi mažiausią verslinį žuvies dydį, laikotarpius, per kuriuos draudžiama žvejoti arba žvejybos rajonus, kuriuose draudžiama žvejoti upinius ungurius, ungurių žvejams išduoda licencijas, yra priėmusi taisykles, reglamentuojančias užtvankų ir ungurių žuvitakių statybą. ES buveinių direktyva 1992 m., o bendroji vandens direktyva – 2000 m., be kita ko, buvo parengtos inter alia apsaugoti ir patobulinti aplinką, kurioje upiniai unguriai praleidžia ilgiausią savo gyvenimo ciklo dalį.1.4 Neatitiktis galiojančioms nuostatomsUpiniai unguriai gyvena įvairiose buveinėse ir šių ungurių populiacijoms skirtinguose upių baseinuose įtakos turi vis kitokie žvejybos būdai, todėl to upinių ungurių išteklių visuose rajonuose negalima valdyti tik standartinėmis valdymo priemonėmis. Dėl to siūlomame reglamente numatomi specialūs upinių ungurių populiacijų valdymo uždaviniai. Visos valstybės narės turėtų taikyti vietos sąlygomis tinkamas priemones minėtam tikslui pasiekti. Visoms valstybėms narėms būtina nustatyti bendrą tikslą, kad priemonės upinių ungurių populiacijoms atkurti būtų tolygios. Šiame siūlomame reglamente valstybėms narėms taip pat nustatomas įpareigojimas tobulinti, įgyvendinti, kontroliuoti ir įvertinti minėtiems tikslams siekti skirtas priemones. Patirtis, įgyta siekiant tų tikslų, turi būti persvarstoma.Būtina Bendrijos pozicija, kad visos valstybės narės galėtų darniai ir tinkamai prisidėti valdant upinių ungurių išteklius. Nėra aišku, ar taikomas nacionalines priemones galima laikyti pakankamomis arba teisingomis.1.5 Atitiktis kitoms politikos kryptimsPriemonių, kurių bus imamasi pagal šį pasiūlymą ir kurios bus taikomos pagal minėtą direktyvą, derinimas bei jų nuoseklumas yra itin svarbūs, nes atkurta gyvybinga upinių ungurių populiacija pagal vandens pagrindų direktyvą būtų upės nepertraukiamumo ir vandens kokybės rodiklis.2. KONSULTACIJų REZULTATAI IR POVEIKIO įVERTINIMAS2.1. KonsultacijosKomisija 2003 m. kovo mėn. sukvietė regioninį seminarą pasikeisti patyrimu, skirtą upinių ungurių išteklių valdymui (seminare buvo pateiktos mokslinės upinių ungurių išteklių valdymo rekomendacijos, kurias aptarė mokslininkai, upinių ungurių žvejybos sektorius ir valstybės narės). Komisija 2003 m. spalio 1 d. parengė pranešimą „Bendrijos veiksmų plano, skirto upinių ungurių ištekliams valdyti, tobulinimas“ (KOM(2003) 573 galutinis). Šį dokumentą apsvarstė Taryba, kuri savo išvadas priėmė 2004 m. liepos mėn. Komisija, remdamasi šiomis išvadomis, 2004 m. rugsėjo 17 d. suorganizavo kitą seminarą pasikeisti patyrimu, kad būtų aptarti konkretūs upinių ungurių išteklių valdymo tikslai ir neatidėliotinos priemonės.Komisija, moksliniai patarėjai, šakos sektoriai ir valstybės narės galėtų sutarti, kad upinių ungurių ištekliai yra labai išeikvoti ir kad būtina imtis priemonių tam susitarimui užtikrinti ir Komisija galėtų pateikti konkrečius pasiūlymus, skirtus atkūrimo priemonėms, apimančioms aplinkos ir žvejybos aspektus. Visi sektoriai sutarė, kad valdymo tikslų nustatymas Bendrijos lygmeniu, tačiau valstybėms narės paliekant galimybę rinktis priemones tikslui pasiekti, būtų priimtinas metodas.Tačiau tam tikri šakos sektoriai daugiausia dėmesio skyrė stiklinių unguriukų tiekimo į rinką klausimui, prašė uždrausti tuos unguriukus eksportuoti ir prašė dirbtiniam išteklių atkūrimui skirti valstybės pagalbą. Komisija nagrinės galimas rinkos priemones, tačiau pabrėžia, kad Pasaulio prekybos organizacijos taisyklėse inter alia yra nustatyta, kad rinkos priemonės, kurių imamasi siekiant užtikrinti naudingumą išsaugant išteklius, visiems suinteresuotiems sektoriams turėtų turėti vienodos įtakos. Komisija galimybę dirbtiniam išteklių atkūrimui skirti pagalbos svarstys atsižvelgdama į naują Europos žuvininkystės fondą.2.2. Ekspertų žinių kaupimas ir pritaikymasKomisijai mokslinių rekomendacijų pateikė Tarptautinė jūrų tyrimo taryba ir Europos vidaus vandenų žuvininkystės patariamasis komitetas. Šiose rekomendacijose buvo nurodyta, kad būtina imtis skubių išteklių valdymo veiksmų ištekliams atkurti. Pastaruoju metu upinių ungurių, palyginti su ankstesnių metų duomenimis, pagausėjo vos 1 % ir žūva labai daug užaugusių į jūrą neršti migruojančių upinių ungurių. Būtina apsaugoti upinių ungurių išteklius, siekiant užtikrinti, kad valstybių narių upių baseinuose gyventų reikiamas augančių ungurių skaičius ir kad pakankamai upinių ungurių išgyventų iki neršto.2.3. Poveikio įvertinimasUpinių ungurių žvejybos sektorius visoje Europoje gerokai įvairuoja. Pagrindiniai sektoriai – stiklinių unguriukų žvejybos rajonai Prancūzijoje, Jungtinėje Karalystėje ir Ispanijoje, upinių ungurių auginimas Europos akvakultūros sektoriuje. Europos lygiu nėra sukaupta upinių ungurių žvejybos išsamių statistikos duomenų. Jungtinių Tautų Maisto ir žemės ūkio organizacija (FAO) yra pateikusi duomenis, kad 1990 – 1999 m. kasmet vidutiniškai buvo sužvejojama maždaug 15000 tonų per metus laukinių upinių ungurių ir akvakultūros sektorius per metus išaugindavo apytiksliai 18000 tonų per metus ungurių (rinkos vertė maždaug 150 milijonų eurų). Be to, 1980–1989 m. buvo sužvejota maždaug 500–800 tonų stiklinių unguriukų (jų vertė buvo laibai didelė), tačiau šiuo metu stiklinių unguriukų sužvejojama kur kas mažiau. Pagal paskutinius duomenis upinių ungurių žvejybos sektoriuje buvo užregistruota maždaug 25000 žvejų. Tam tikrose teritorijose, ypač Prancūzijos upių žiočių žvejybos rajonuose, kuriuose po konsultacijų su sektoriumi buvo nustatyta, kad upinius ungurius upių žiotyse žvejoja maždaug 1100 žvejybos laivų, o kiti 450 žvejų dirba upėse, sužvejoti stikliniai unguriukai sudaro apie 75 % tos teritorijos žvejų apyvartos.Jeigu nebūtų imamasi jokių veiksmų užtikrinti, kad kuo daugiau užaugusių sidabrinės spalvos ungurių išliktų gyvų, dėl pastaruoju metu gerokai sumažėjusio stiklinių unguriukų skaičiaus sumažėtų gelsvųjų unguriukų skaičius upėse ir galiausiai augimo laikotarpio, kurio trukmė yra 5–10 metų, pabaigoje taip pat sumažėtų migruojančių užaugusių sidabrinės spalvos ungurių. Jeigu užaugusių ungurių populiacijos sumažėjo dėl to, kad yra sulėtėjęs stiklinių unguriukų išteklių prieaugis, upinių ungurių skaičius dėl minėtų priežasčių galų gale sumažėtų šimtą kartų. Jeigu, be to, sumažėja stiklinių unguriukų išteklių prieaugis, kai sumažėja ir nerštavietes pasiekiančių užaugusių upinių ungurių skaičius, po dešimties metų upinių ungurių išteklių dėl minėtų priežasčių iš tikrųjų jau nebūtų galima laikyti naudoti tinkamais gausiais ištekliais ir būtų prarastos susijusios darbo vietos bei rinkos. Šis poveikis – tai ne tik artimiausiu metu sumažėsianti pasiūla ir didelės kainos, kurios nusistovėtų trūkstant stiklinių unguriukų išteklių, bet taip pat įtaka, kuri būtų padaryta pramoginei žvejybai.Pasiūlyme numatoma, kad upinių ungurių išgyvenimą užtikrinančias apsaugos priemones pasirenka valstybės narės. Priemonės, pvz., gelsvųjų unguriukų žvejybos ribojimas vasarą, užaugusių sidabrinės spalvos ungurių žvejybos ribojimas jiems rudenį migruojant į upių žemupius, dirbtinio išteklių atkūrimo plėtimas, vandens kokybės gerinimas, užtvankų ir turbinų modifikavimas, kad pro jas lengviau galėtų praplaukti migruojantys unguriai, pramoginės žvejybos apribojimas ir migravimą palengvinančių priemonių taikymas – tai visos priemonės, kurios galėtų būti upinių ungurių išteklių valdymo planų dalis. Iš minėtųjų pasirinkus skirtingas priemones būtų sulaukta nevienodų socialinių ir ekonominių padarinių, kurių nebūtų įmanoma įvertinti platesniu mastu. Pagrindinis dalykas, kurį reikia atsiminti – nesiimant jokių veiksmų sunyktų visi upinių ungurių žvejybos ir akvakultūros sektoriai, jeigu išteklių mažėjimas nebūtų nutrauktas.3. TEISINIAI DALYKAIUpinių ungurių išteklių apsaugos priemonėms taikomas Sutarties 37 straipsnis, nes jie laikomi žemės ūkio produktais, kaip apibrėžta minėtame Sutarties straipsnyje.3.1. Upinių ungurių išteklių valdymo planaiPagrindinis reglamento elementas – parengti nacionalinius upinių ungurių išteklių valdymo planus, kuriuos taikydamos visos valstybės narės užtikrintų, kad 40 % užaugusių sidabrinės spalvos ungurių iš kiekvieno upės baseino kasmet pasiektų nerštavietes (minėtas skaičius apskaičiuojamas esant palankioms sąlygoms). Šiuos planus turėtų išnagrinėti Žuvininkystės mokslo, technikos ir ekonomikos komitetas ir, jeigu planams būtų pritarta, juos turėtų patvirtinti Komisija (planai turėtų įsigalioti 2007 m. liepos 1 d.).3.2. Trumpalaikės priemonėsAtsižvelgiant į tai, kad padėtį reikia neatidėliotinai keisti, išliekančių upinių ungurių skaičius, palyginti su socialiniais ir ekonominiais poreikiais, turėtų būti kiek įmanoma labiau didinamas šiam tikslui kiekvieną mėnesį 15 dienų draudžiant žvejoti ungurius. Minėti draudimai turėtų būti taikomi tol, kol valstybė narė įgyvendins patvirtintą upinių ungurių išteklių valdymo planą.3.3. Nuo trumpalaikių priemonių nukrypti leidžiančios nuostatosPer uždraustą žvejybos laikotarpį galėtų būti leidžiama žvejoti, jeigu valstybė narė galėtų pagrįstai įrodyti, kad taikomos priemonės nekliudo pasiekti 3.1 skirsnyje aprašyto tikslo (t.y. 40 % užaugusių sidabrinės spalvos ungurių iš kiekvienos upės baseino kasmet pasiektų nerštavietes) arba jeigu žvejojami stikliniai unguriukai yra skirti dirbtiniam išteklių atkūrimui.3.4. Subsidiarumas ir proporcingumasIš atkurtų upinių ungurių išteklių naudos turėtų ungurių žvejai visose valstybėse narėse. Atkūrus upinių ungurių išteklius, didelės socialinės ir ekonominės naudos turėtų sektoriai, kurie yra priklausomi nuo ungurių, pvz., prekybos, paskirstymo ir akvakultūros sektoriai. Visos valstybės narės turėtų imtis tolygių, suderintų ir lygiaverčių veiksmų savo upinių ungurių populiacijoms apsaugoti, siekiant, kad visi galėtų turėti naudos iš upinių ungurių populiacijos atkūrimo. Dėl to pagrindinė siūlomo reglamento dalis – nustatyti įpareigojimą valstybėms narėms pasiekti konkretų upinių ungurių išteklių valdymo tikslą. Taikytinas valdymo priemones pasirenka valstybės narės. Pirmiau nurodytu būdu atsakomybės sritis tinkamai paskirstoma valstybėms narėms ir Komisijai. Decentralizuoto valdymo modelio, iš esmės pagrįsto valstybių narių parengtais upinių ungurių išteklių valdymo planais, tačiau kurių tikslas yra nustatytas Bendrijos teisės aktais ir kurių kokybę bei tinkamumą turi patikrinti Bendrijos institucijos, pasirinkimas, jeigu jis vertinamas subsidiarumo ir proporcingumo principų atžvilgiu, yra tinkamas metodas valdyti bendrus Bendrijos žuvų išteklius, išplitusius skirtingose upių sistemose, įvairiuose žvejybos rajonuose ir įrenginiuose.4. POVEIKIS BIUDžETUIReglamentas Bendrijos biudžetui neturi didesnio tiesioginio papildomo poveikio. Poveikis biudžetui, kuris atsirastų remiant upinių ungurių mokslinius tyrimus, svarstomas atsižvelgiant į Septintąją pagrindų programą. Žvejybos sektoriui skiriama valstybės pagalba ir jos skyrimas upinių ungurių žvejybos rajonams bei aplinkos priemonėms sprendžiamas Europos žuvininkystės fonde.5. PAPILDOMI ELEMENTAIKomisija netrukus pasiūlys pradėti taikyti atsekamumo sistemą, padėsiančią užkirsti kelią brakonieriavimui. Pirmasis minėtos sistemos diegimo žingsnis – Komisija pasiūlymas, kad bendrai žuvininkystės politikai kontroliuoti ir įgyvendinti skirtos nuostatos taip pat būtų taikomos upinių ungurių žvejybai ir ungurių produktams. Be to, Komisija numato išnagrinėti tarptautinę prekybos teisę atitinkančius veiksmus stiklinių unguriukų eksportui apriboti, siekdama padidinti stiklinių unguriukų, kuriuos būtų galima naudoti išteklių prieaugiui didinti ir reikalingų apsaugos tikslams, skaičių.Tinkamai valdant upinių ungurių išteklius ir žvejybą privaloma atsižvelgti ir į žvejybos rajonų, ir su aplinka susijusių pakeitimų, pvz., užtvankų, upinių ungurių žuvitakių ir hidroelektrinių įrenginių, poveikį. Šis reglamentas upinių ungurių išteklių valdymui skirtas per se . Minėtoms priemonėms įgyvendinti skirtos finansinės paramos taikymo sritis ir sąlygos nustatomos atsižvelgiant Europos žuvininkystės fondui numatytą planavimo laikotarpį 2007–2013 m.2005/0201 (CNS)PasiūlymasTARYBOS REGLAMENTASnustatantis priemones upinių ungurių ištekliams atkurtiEUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę,kadangi:(1) Naujausiose Tarptautinės jūros tyrinėjimo tarybos (TJTT, angl. ICES) mokslinėse rekomendacijose dėl upinių ungurių sakoma, kad šių žuvų ištekliai neatitinka mažiausio saugaus išteklių dydžio reikalavimų ir kad pastaruoju metu vykdoma žvejyba neužtikrina tausojančio išteklių eksploatavimo.(2) TJTT taip pat rekomendavo, kad valdant upinių ungurių išteklius, žvejybos rajonų ir aukštesniu lygiu privaloma imtis suderintų veiksmų.(3) TJTT rekomenduoja, kad neatidėliotinai būtų parengtas viso išteklio atkūrimui skirtas planas ir kad eksploatavimas bei kita žmonių veikla, turinti įtakos žvejybos rajonui arba ištekliui, jeigu įmanoma, būtų beveik nutraukta tol, kol bus susitarta dėl minėto plano ir kol jis bus įgyvendintas.(4) 2004 m. liepos 19 d. Taryba patvirtino išvadas dėl 2003 m. spalio 1 d. Komisijos komunikato Tarybai ir Europos Parlamentui dėl Bendrijos veiksmų plano, parengto upinių ungurių ištekliams valdyti[1], kuriame įrašytas prašymas, kad Komisija pasiūlytų ilgalaikes upinių ungurių išteklių Europoje valdymo priemones.(5) Bendrijoje yra susiklosčiusios skirtingos sąlygos ir susiformavę nevienodi poreikiai ir dėl to reikia priimti konkrečius skirtingus sprendimus. Į tą įvairovę turėtų būti atsižvelgta numatant ir įgyvendinant priemones, užtikrinančias upinių ungurių populiacijos apsaugą ir tausojantį naudojimą. Sprendimai turėtų būti priimami kuo arčiau tų vietovių, kuriose upiniai unguriai žvejojami arba auginami. Pirmumas turėtų būti teikiamas valstybių narių veiksmams, kuriais rengiami regionines ir vietines sąlygas atitinkantys upinių ungurių išteklių valdymo planai.(6) Direktyva 92/43/EEB dėl natūralių buveinių ir laukinės faunos bei floros apsaugos[2] ir Direktyva 2000/60/EB, nustatanti Bendrijos veiksmų vandens politikos srityje pagrindus[3], yra skirtos inter alia apsaugoti, išlaikyti ir pagerinti vandenis, kuriuose upiniai unguriai išbūna dalį savo gyvenimo ciklo; ir reikėtų priemones, kurių imamasi pagal šį reglamentą ir pagal minėtas direktyvas, suderinti ir užtikrinti tų priemonių nuoseklumą.(7) Upinių ungurių išteklių valdymo planai pirmiausia turėtų būti skirti 2000 m. spalio 23 d. Europos Parlamento ir Tarybos direktyvoje 2000/60/EB, nustatančioje Bendrijos veiksmų vandens politikos srityje pagrindus[4], apibrėžtiems upių baseinams.(8) Upinių ungurių išteklių atkūrimo priemonių veiksmingumas priklauso nuo glaudaus bendradarbiavimo ir nuoseklių veiksmų Bendrijos, valstybės narės ir vietiniu lygiu bei nuo keitimosi informacija, konsultacijų ir suinteresuotųjų valstybinių sektorių dalyvavimo.(9) Siekiant užtikrinti upinių ungurių išteklių atkūrimo priemonių veiksmingumą ir tolygų poveikį, valstybės narės turi suformuluoti priemones, kurių jos ketina imtis, ir numatyti rajonus, kuriems tos priemonės turi būti taikomos; reikėtų, kad ši informacija būtų paskelbta kuo plačiau ir kad priemonių veiksmingumą būtų galima įvertinti.(10) Jei tai upės baseinas, kuriame žvejyba ir kitokia upinių ungurių ištekliams įtakos daranti žmonių veikla gali apimti kelių valstybių narių teritoriją, visos programos ir priemonės turėtų būti derinamos visam atitinkamam upės baseinui. Jei tai upių baseinai, kurių dalis ploto yra už Bendrijos sienų, Bendrija turėtų siekti, kad būtų užtikrinamas koordinavimas su atitinkamomis trečiosiomis šalimis. Tačiau būtinybė užtikrinti minėtą koordinavimą neturėtų užkirsti kelio valstybėms narėms imtis neatidėliotinų veiksmų.PRIĖMĖ ŠĮ REGLAMENTĄ:1 straipsnisTemaŠiame reglamente nustatoma valstybių narių upių, kurios teka į TJTT III, IV, VI, VII, VIII, IX rajonuose esančias jūras arba į Viduržemio jūrą, ir tų upių žiočių Anguilla anguilla rūšies upinių ungurių išteklių apsaugą ir tausojantį naudojimą užtikrinanti sistema.Šiame reglamente numatytos priemonės yra būti priimamos ir įgyvendinamos nepažeidžiant Tarybos direktyvos 92/43/EB dėl natūralių buveinių ir laukinės faunos bei floros apsaugos ir 2000 m. spalio 23 d. Europos Parlamento ir Tarybos direktyvos 2000/60/EB, nustatančios Bendrijos veiksmų vandens politikos srityje pagrindus atitinkamų nuostatų.2 straipsnisSezoniniai upinių ungurių žvejybos draudimaiNuo kiekvieno mėnesio pirmos iki penkioliktos dienos draudžiama žvejoti, iškrauti arba laikyti Anguilla anguilla rūšies upinius ungurius.3 straipsnisLaikinosios upinių ungurių žvejybos sezoninių draudimų išimtys kasmet nerštavietes pasiekiančių upinių ungurių skaičiui didintiNukrypstant nuo 2 straipsnio nuostatų, iki 2007 m. birželio 30 d. leidžiama žvejoti, laikyti ir iškrauti Anguilla anguilla rūšies upinius ungurius nuo kiekvieno mėnesio pirmos iki penkioliktos dienos, jeigu:(a) upinis ungurys yra trumpesnis nei 12 cm ir(b) visi sužvejoti upiniai unguriai paleidžiami į su jūra susisiekiančius Europos vidaus vandenis, siekiant, kad daugiau užaugusių sidabrinės spalvos ungurių kasmet pasiektų nerštavietes.4 straipsnisTam tikrų upių baseinuose sezoniniams upinių ungurių žvejybos draudimams taikomos laikinosios išimtys1. Jeigu nustatytų upių baseinuose taikomomis nacionalinėmis priemonėmis jau yra užtikrinta, kad būtų pasiektas 6 straipsnio 4 dalyje nurodytas tikslas, atitinkama valstybės narė gali įteikti prašymą minėtuose baseinuose iki 2007 m. birželio 30 d. netaikyti 2 straipsnyje numatytų priemonių.2. Valstybė narė Komisijai ir kitoms valstybėms narėms su prašymu įteikia išsamų mokslinį ir techninį pagrindimą.3. Komisija dėl prašymo sprendžia po konsultacijų su Žuvininkystės mokslo, technikos ir ekonomikos komitetu.5 straipsnisValdymo planams netaikomi sezoniniai žvejybos draudimaiNukrypstant nuo 2 straipsnio nuostatų, nuo 2007 m. liepos 1 d. leidžiama žvejoti, laikyti ir iškrauti Anguilla anguilla rūšies upinius ungurius nuo kiekvieno mėnesio pirmos iki penkioliktos dienos, jeigu žvejyba atitinka upinių ungurių išteklių valdymo plane nustatytus reikalavimus ir apribojimus.6 straipsnisUpinių ungurių išteklių valdymo planų rengimas1. Valstybės narės nustato ir apibrėžia jų nacionalinėje teritorijoje esančių atskirų upių baseinus, kurie prieš žmonėms pradedant veiklą buvo upinių ungurių natūralios buveinės („upinių ungurių upių baseinai“).2. Valstybės narės, apibrėždamos upinių ungurių upių baseinus, deramai atsižvelgia į Direktyvos 2000/60/EB 3 straipsnyje nurodytas administracines priemones.3. Valstybės narės kiekvienam šio straipsnio 1 dalyje apibrėžtam upinių ungurių upės baseinui parengia upinių ungurių išteklių valdymo planą.4. Visų upinių ungurių išteklių valdymo planų tikslas – su kuo didesniu tikėtinumu užtikrinti, kad bent 40 % užaugusių upinių ungurių biomasės iš visų upių baseinų pasiektų jūrą (palyginti su palankiausiomis sąlygomis apskaičiuotu iš upės baseino jūrą kasmet galinčių pasiekti užaugusių upinių ungurių skaičiumi, jeigu nebūtų vykdoma žvejybos rajonui arba ištekliui įtakos turinti žmogaus veikla).5. Visuose upinių ungurių išteklių valdymo planuose turi būti numatytos priemonės šio straipsnio 4 dalyje nustatytiems tikslams pasiekti ir kontroliuoti bei patikrinti, ar tas tikslas jau pasiektas.7 straipsnisUpinių ungurių išteklių valdymo planų tvirtinimas1. Valstybės narės Komisijai iki 2006 m. gruodžio 31 d. pateikia visus atskirus pagal 6 straipsnį parengtus upinių ungurių išteklių valdymo planus.2. Atsižvelgiant į ungurių išteklių valdymo planų techninį ir mokslinį įvertinimą, kurį atlieka Žuvininkystės mokslo, technikos ir ekonomikos komitetas, tie planai, jeigu būtina, tvirtinami Reglamento (EB) Nr. 2371/2002 30 straipsnio 2 dalyje numatyta tvarka.3. Valstybės narės pagal šio straipsnio 2 dalį patvirtintus ungurių išteklių valdymo planus įgyvendina nuo 2007 m. liepos 1 d.4. Visos valstybės narės kitoms valstybėms narėms ir Komisijai iki 2006 m. gruodžio 31 d. perduoda savo siūlomo upinių ungurių išteklių valdymo plano apžvalgą.8 straipsnisKelių valstybių narių teritoriją apimančių upių baseinų upinių ungurių išteklių valdymo planai1. Jei upinių ungurių upių baseinai apima daugiau nei vienos valstybės narės teritoriją, suinteresuotos valstybės narės rengia bendrus upinių ungurių išteklių valdymo planus.2. Jeigu upinių ungurių upės baseinas driekiasi už Bendrijos teritorijos, suinteresuotos valstybės narės upinių ungurių išteklių valdymo planus siekia rengti bendradarbiaudamos su atitinkamomis trečiosiomis šalimis.3. Jeigu upinių ungurių upės baseinas driekiasi už Bendrijos teritorijos, turi būti paisoma visų atitinkamų regioninių žvejybos organizacijų kompetencijos.4. 6 ir 7 straipsniai mutatis mutandis taikomi šio straipsnio 1 ir 2 dalyse nurodytiems kelių valstybių narių teritoriją apimančių upių baseinų upinių ungurių išteklių valdymo planams.9 straipsnisAtaskaitos rengimas ir įvertinimas1. Visos valstybės narės Komisijai iki 2009 m. gruodžio 31 d. pateikia ataskaitas apie visų upinių ungurių išteklių valdymo planų kontrolę, veiksmingumą ir rezultatus bei pirmiausia nustato tą visų upių baseinų ungurių biomasės dalį, kuri kasmet pasiekia jūros nerštavietes, palyginti su jūrą kasmet galinčių pasiekti ungurių skaičiumi, jeigu nebūtų žvejojama ar vykdoma kita žvejybos rajonui arba ištekliui įtakos turinti žmogaus veikla.2. Komisija iki 2010 m. liepos 1 d. Europos Parlamentui ir Tarybai pateikia ataskaitą apie upinių ungurių išteklių valdymo plano įgyvendinimo rezultatų statistinį ir mokslinį įvertinimą, prie kurio prideda Žuvininkystės mokslo, technikos ir ekonomikos komiteto nuomonę.3. Komisija, atsižvelgusi į šio straipsnio 2 dalyje aprašytą ataskaitą, siūlo visas tinkamas priemones upinių ungurių ištekliams patikimai atkurti.10 straipsnisKontrolė ir įgyvendinimas1. 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[5] V skirsnis mutatis mutandis taikomas visoms šiame reglamente numatytoms priemonėms.2. Reglamento (EB) Nr. 2371/2002 22 straipsnio 1 dalis netaikoma.11 straipsnisĮsigaliojimasŠis reglamentas įsigalioja trečią dieną nuo jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas [1] KOM(2003) 573 galutinis[2] OL L 206, 1992 7 22, p. 7. Direktyva su paskutiniais pakeitimais, padarytais Europos Parlamento ir Tarybos Reglamentu (EB) Nr. 1882/2003 (OL L 284, 2003 10 31, p. 1).[3] OL L 327, 2000 12 22, p. 1.[4] OL L 327, 2000 12 22, p. 1. Direktyva su paskutiniais pakeitimais, padarytais Sprendimu 2455/2001/EB (OL L 331, 2001 12 15, p. 1).[5] OL L 358, 2002 12 31, p. 59.